Riemvasmaak is 'n nedersetting in die Noord-Kaap, Suid-Afrika. Die dorpie is 12 km noordoos van die samevloeiing van die Moloporivier met die Oranjerivier en naby die Augrabieswaterval. Volgens oorlewering het die dorpie sy naam gekry toe 'n ou Damara wat aan rumatiek gely het, 'n sekere mineraalbad, wat in die loop van die Moloporivier was, wou besoek. Op die plek was die rivier diep, dit het deur 'n diep kloof gevloei, en die man het 'n klomp rieme aanmekaar vasgemaak om hom vanaf die rivierwand na die fontein onder neer te laat. Die Khoikhoi se naam vir Riemvasmaak is konkaib, wat in onbruik verval het toe die mense Afrikaans begin praat het. Gedurende 1973/4 is die inwoners uit die area verwyder en onder dwang na ander areas verskuif omrede die Suid-Afrikaanse Weermag die area as 'n militêre oefenterrein verklaar het. Gedurende 1994 het die mense egter 'n grondeissaak teen die regering gewen, en hulle kon terugkeer na hulle grond by Riemvasmaak. Lys van dorpe in Suid-Afrika Meisie, rolprent wat hier verfilm is. Op Pad in Suid-Afrika. B.P.J. Erasmus. 1995.